# Guimarães

| Guimarães
 |
| --- |
| *Praça da Oliveira*, povijesno središte Guimarãesa*Praça da Oliveira*, povijesno središte Guimarãesa |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Portugal
 |
| **Regija** | Sjeverni Portugal
 |
| **Distrikt** | Braga
 |
| **Utemeljenje** | 9. stoljeće
 |
| **Izvorni naziv** | Vimaranis
 |
| **Osnivač** | Vimara Peres
 |
|  |
| **Vlast**  |
|  - **Gradonačelnik** | António Magalhães (PS)
 |
|  |
| **Površina**  |
|  - **Ukupna** | 241,05 km²
 |
|  |
| **Stanovništvo** (2008.)
 |
|  - **Urbano područje** | 52.181
 |
|  - **Urbana gustoća** | 223.9 /km²
 |
|  - **Područje utjecaja** | 162.636
 |
|  - **Gustoća područja utjecaja** | 675 /km²
 |
|  |
| **Vremenska zona** | GMT (UTC0)
 |
| **Poštanski broj** | 48xx
 |
| **Pozivni broj** | +4800-419
 |
| **Službene stranice** www.cm-guimaraes.pt
 |
| Karta
 |
| Guimarães
 |

**Guimarães** je grad distrikta Braga, industrijski najrazvijenije portugalske regije Sjeverni Portugal, sa 20 župa i 52.181 stanovnika na 23.5 km² (223.9 stanovnika/km²) 2008.. Istoimena općina ima 69 župa u kojima većina stanovnika živi u gradu i široj okolici.

Guimarães je, kao grad **Vimaranes**, u 9. stoljeću osnovao Vimara Peres kao sjedište područja osvojenog od Arapa, novoosnovanog vojvodstva Portucalense, koje će u 12. stoljeću postati Portugalom. Zbog toga ga Portugalci zovu i "Grad kolijevka".

Panorama Guimarãesa sa Penhe 2006. godine

Osim presudne uloge u stvaranju portugalskog identiteta, povijesno središte grada je 2001. godine upisano na UNESCO-v popis mjesta svjetske baštine u Europi kao izvanredno sačuvan primjer razvoja srednjovjekovnog središta u moderni grad bogat arhitektonskom kulturnom baštinom od 15. do 19. stoljeća koja je sačuvala tradicionalne materijale i tehnike gradnje.

## Historija

Citadela *Castro de Briteiros*
Iako postoje nalazi o ljudskom obitovanju na ovim prostorima još od brončanog doba, najznačajniji spomenik iz prapovijesti je citadela *Citânia de Briteiros*, koja je najznačajniji spomenik keltske kulture u Portugalu.

Starorimski Trajanov oltar je nadgorbni spomenik posvećen caru Trajanu iz 2. stoljeća koji se nalazi u selu Caldas Taipas.

Nakon što je Vimara Peres na ovom području uspio protjerati Maure, osnovao je vojvodstvo *Portucalense* 868. godine i njegovu prijestolnicu koju je, po sebi, nazvao **Vimaranis** (kasnije **Guimaranis**). Henrik Burgundski, vojvoda Portugala, je 1095. godine osnovao Drugo portugalsko vojvodstvo (*Condado Portucalense*), a njegov sin, Alfons I. Portugalski, koji je rođen u Guimarãesu 25. srpnja 1109. godine, je proglasio neovisnost ovog vojvodstva od Leónskog kraljevstva nakon bitke za São Mamede (1128.) koju je vodio protiv svoje majke Tereze Leónske i njenog ljubavnika Fernãoa Peresa de Trave.

Od 15. stoljeća Guimarãesom su vladali vojvode od Bragança, a grad je za vrijeme Marije II. Portugalske, 1853. godine, dobio gradska prava i samostalnost. Tada je grad uređen u modernom urbanističkom planu, prema načelima simetrije i higijanskim uvjetima. Srednjovjekovne zidine su srušene, a otvorene su široke avenije i ulice (*Martins Sarmento Largo, Largo Condessa do Juncal i the Mall of St. Damasus*), a jezero iz 17. stoljeća *Largo da Misericordia* je preimenovalo u *Largo João Franco*.

## Znamenitosti

Povijesno središte Guimarãesa| Svjetska baština UNESCO-a |
|  |
|  Portugal |
| Registriran | 2001. (25. zasjedanje) |
| Vrsta | Kulturno dobro |
| Mjerilo | ii, iii, iv |
| Ugroženost | no |
| Referenca | UNESCO |

Duždeva palača
*Rua de Santa Maria 4.*
Građevine i druge znamenitosti su uglavnom u povijesnom središtu (Stari grad), kao što su :

* **Dvorac (*Castelo*)** je stara rimska utvrda koja je polovicom 10. stoljeća, po nalogu galicijske grofice Mumadone, preuređena kako bi zaštitila grad i samostan od napada Normana i Arapa. Ovdje 1109. godine rođen Alfons I. Portugalski, a od 1140. god. prva prijestolnica Portugala, područja između Minhoa i Tagusa. Dvorac je jedan od najbolje sačuvanih rimskih utvrda u Portugalu. Sastoji se od utvrđenih zidina s tornjevima na kutovima oko relativno malog trokutastog dvorišta. Najviša utvrda *Torre de Menagem* ima visinu od 27 m. Kraljevska obitelj Salazar je napustila dvorac 1940-ih.
* U blizini se nalazi **Crkva sv. Mihovila** (*São Miguel Capela do Castelo*) iz ranog 12. Stoljeća, gdje je 1111. god. kršten prvi portugalski kralj Afons I. Na ulazu se nalazi replika izvorne krstionice, čiji se original sada nalazi u **Gospinoj crkvi** u gradu (*Igreja de Nossa Senhora da Oliveira*). Iznutra je slabo osvijetljena i ostavlja sumoran dojam, a zanimljivi su brojni grobni spomenici ugrađeni u pod crkve.
* **Kneževska palača (*Paco dos Duques de Bragança*)** iz 1420. god. Afonsa I. Portugalskog izgrađena je po francuskom modelu u Normansko-burgundkom stilu i jedno je od najljepših prijestolnica iz 15. stoljeća. 1960-ih je Salazar, uz nju dao izgraditi prostorije za službene državne posjete.
* Kip Afonsa I. Portugalskog u dvorištu palače je napravio kipar Antonio Soares dos Reis 1887. godine.
* *Largo do Brasil* je jedno od najljepših mjesta u gradu. Na svom jugoistočnom kraju ima baroknu crkvu *Igreja dos Santos Passos* iz 1769. god.
* Tu su i znamenite palače *Paco dos Duques* ("Duždeva palača") i *Palacio de Vila Flor Guimarães*.

U Guimarães su tri glavna muzejima međunarodnog kulturnog značaja: *Museu Alberto Sampaio* (sakralne umjetnosti), *Museu de Arte Moderna Primitiva* (moderne naivne umjetnosti) i *Museu da Socidedade Martins Sarmento*.

* Kraljevski dvorac
* Palača vojvoda od Bragança (15. st.)
* Kip Alfonsa I. Portugalskog
* Park *Largo do Brasil*
* Ulica u Starom gradu
* Gospina crkva i Alpendre na trgu Oliveira
* *Museo Alberto Sampaio*, klaustar

## Stanovništvo

**Evolucija rasta populacije općine Guimarães (1801. – 2008.):**

Guimarães je 13. grad po broju stanovnika u Portugalu.

**Porast gradske populacije (1864. – 2001.):**

## Napomene

## Vanjske veze

* Virtualni obilazak grada Arhivirano 2013-06-06 na Wayback Machine-u